услы́шите на́съ грѣ́шныхъ, и пріими́те моли́тву сію̀ и моле́ніе на́ше, я́кѡ кади́ло благово́нное, я́кѡ же́ртву бл҃гоуго́дну, и ду́шы на́шя, ѕлы́ми дѣ́лы и совѣ́ты и по́мыслы умерщвлє́нныя, ѡживи́те, и я́коже уме́ршую ѻтрокови́цу возста́висте, я́коже неисцѣ̂льныя ра̂ны мно́гихъ исцѣли́сте, ѿ духѡ́въ нечи́стыхъ ѕлѣ̀ му́чимыхъ изба́висте, та́кѡ и на́съ, содержи́мыхъ во у́захъ вра́жіихъ, изми́те, и ѿ сѣте́й діа́вола изба́вите, изъ̑ глубины̀ прегрѣше́ній изведи́те, и ми́лостивымъ ва́шимъ посѣще́ніемъ и хода́тайствомъ ѿ врагѡ́въ ви́димыхъ и неви́димыхъ ѡгради́те ны̀ бл҃года́тію и си́лою всест҃ы́я тро̑цы, всегда̀, ны́нѣ и при́снѡ, и во вѣ́ки вѣкѡ́въ